**Columbus** on linn Ameerika Ühendriikides, Minu peeru osariigi pealinn. Ühtlasi on see Franklini maakonna halduskeskus, osa linnast jääb ka Delaware'i ja Fairfieldi maakonda.

Linn rajati 1812. aastal Scioto ja Olentangy jõe ristumiskohta.

Linnas tegutseb 1870. aastal asutatud kõrgkool Ohio State University.

Rahvastik
---------

Elanike arv on 2020. aasta seisuga arvestuse järgi 905 748. 2010. aasta rahvaloenduse kohaselt oli elanikke 787 033. See on rahvaarvult osariigi suurim linn ja riigis suuruselt 14. linn. Kesk-Läänes on sellest suurem linn ainult Chicago. Columbus on üks kõige kiiremini kasvavaid suurlinnu riigis. Columbuse linnastus elab üle kahe miljoni inimese.

1950. aasta rahvaloenduse kohaselt elas Columbuses 375 901 inimest, millega oli linn osariigis Clevelandi (914 808) ja Cincinnati (503 998) järel kolmas, kuid nende rahvaarv jõudis sellel rahvaloendusel tippu, järgnevatel rahvaloendustel aga hakkas langema eeslinnastumise tõttu, kui jõukaima keskklassi elanikud hakkasid kolima eeslinnadesse, viies nii kaasa maksutulud. Columbus aga suutis seda vältida ning hoopis suurendas oma rahvaarvu ja territooriumi - linnapea Jim Rhodesi (1944-1952) käsul pidid rajatavad uuselamurajoonid linna veevärgi ja kanalisatsiooniga ühendamiseks nõustuma linna koosseisu annekteerimisega. Columbuse rahvaarv ei ole mitte kunagi langenud, 1990. aasta rahvaloenduseks, kui linnas elas 632 910 inimest, oli linn saanud osariigi suurima rahvaarvuga linnaks.

2020. aasta rahvaloenduse kohaselt moodustasid rahvastikust valged 53,2% (1970. aastal 81,0%), mustanahalised 28,3% (1970. aastal 18,5%) ja aasialased 6,2%). Ladinaameeriklaste osatähtsus oli 7,7%.

Kliima
------

Columbus asub niiske mandrilise kliima ja niiske lähistroopilise kliima piiril. Suved on soojad, talved külmad ja kuivad. Kõrgeim mõõdetud õhutemperatuur Columbuses on 41 °C (21. juuli 1934 ja 14. juuli 1936). Madalaim temperatuur mõõdeti 19. jaanuari 1994, mil oli −30 °C külma. Aasta keskmine sademete hulk on 998 mm, Kõige enam sajab juulis (122 mm) ja kõige vähem veebruaris (57 mm). Lumesadu esineb võrdlemisi vähe, kuna Suurelt järvistult ei jõua lumepilved nii kaugele lõunasse.

Sport
-----

Linnas baseeruvad NHL-is mängiv jäähokiklubi Columbus Blue Jackets, mille koduhall on Nationwide Arena, ja MLS-is mängiv jalgpalliklubi Columbus Crew SC, mille koduväljak on Lower.com Field.

Sõpruslinnad
------------

Columbusel on kümme sõpruslinna:


|  |  |
| --- | --- |
| 
* Itaalia Genova, Itaalia (1955)
* Taiwan Tainan, Taiwan (1980)
* Hiina Hefei, Hiina (1988)
* Taani Odense, Taani (1988)
* Hispaania Sevilla, Hispaania (1988)

 | 
* Saksamaa Dresden, Saksamaa (1992)
* Iisrael Herzliyya, Iisrael (1996)
* India Ahmedabad, India (2008)
* Brasiilia Curitiba, Brasiilia (2014)
* Ghana Accra, Ghana (2015)

 |

Pilte
-----

* Columbuse siluettColumbuse siluett
* Scioto jõgiScioto jõgi
* KesklinnKesklinn
* Linnavalitsuse hooneLinnavalitsuse hoone
* LeVeque TowerLeVeque Tower
* Columbuse kunstimuuseumColumbuse kunstimuuseum
* Ohio staadionOhio staadion

Viited
------

1. ↑  2016 U.S. Gazetteer Files
2. ↑  2020 United States Census, vaadatud 1.01.2022.
3. ↑  Zimmerman, Richard Z. (2007). *Ohio Politics: Revised and Updated* (inglise). Kent, Ohio: The Kent State University Press. Lk 85-108. ISBN 978-0-87338-613-5.

Välislingid
-----------

* Columbuse koduleht

| * v
* r
50 suurima elanike arvuga linna Ameerika Ühendriikides |
| --- |
| 

|  |  |  |  |  |  |
| --- | --- | --- | --- | --- | --- |
|     | 
 1. New York
 2. Los Angeles
 3. Chicago
 4. Houston
 5. Phoenix
 6. Philadelphia
 7. San Antonio
 8. San Diego
 9. Dallas
10. Austin
 | 
11. San Jose
12. Fort Worth
13. Jacksonville
14. Columbus
15. Charlotte
16. Indianapolis
17. San Francisco
18. Seattle
19. Denver
20. Washington
 | 
21. Boston
22. El Paso
23. Nashville
24. Oklahoma City
25. Las Vegas
26. Detroit
27. Portland
28. Memphis
29. Louisville
30. Milwaukee
 | 
31. Baltimore
32. Albuquerque
33. Tucson
34. Mesa
35. Fresno
36. Sacramento
37. Atlanta
38. Kansas City
39. Colorado Springs
40. Raleigh
 | 
41. Omaha
42. Miami
43. Long Beach
44. Virginia Beach
45. Oakland
46. Minneapolis
47. Tampa
48. Tulsa
49. Arlington
50. Wichita
 |

 |  |
| 
2021. aasta arvestuslikud andmed |